news: میکسیکو سٹی 14 اکتوبر(سیاست ڈاٹ کام) ارجنٹینا کے عظیم فٹبالر ڈیاگو میراڈونا نے ملک کے موجودہ اسٹار کھلاڑی لیونل میسی پر تنقید کرتے ہوئے کہا ہے کہ ان میں قیادت کی صلاحیت نہیں ہے اور وہ میچ سے پہلے کئی بار باتھ روم جاتے ہیں میراڈونا نے یہاں اتوار کو انٹرویو میں کہا کہ میسی لیڈر نہیں ہے میسی جیسے کسی کھلاڑی کو لیڈر بنانے کی کوشش نہیں کرنی چاہیے جو میچ سے پہلے 20 مرتبہ باتھ روم جاتا ہے وہ کوچ یا کھلاڑیوں سے بات کرنے سے پہلے پلے اسٹیشن پر ہوتے ہیں لیکن میدان پر آپ انہیں لیڈر بنانا چاہتے ہیں سابق فٹبالر نے اگرچہ مانا کہ کرسٹیانو رونالڈو کے ساتھ وہ دنیا کے عظیم فٹبال کھلاڑیوں میں شامل ہیں لیکن ان میں قیادت کی صلاحیت نہیں ہے سال 1986 میں ارجنٹینا نے میراڈونا کی کپتانی میں ورلڈ کپ خطاب جیتا تھا لیکن میسی اپنی ٹیم کو اس کی قیادت میں بڑی کامیابی نہیں دلا سکے ہیں انہوں نے کہا کہ مجھے نہیں لگتا کہ میسی کو بھگوان بنانا چاہیے میسی بارسلونا کے لیے دل سے کھیلتے ہیں لیکن جب وہ ارجنٹینا کی جرسی پہنتے ہیں تو وہ الگ ہی کھلاڑی بن جاتے ہیں میراڈونا ان دنوں میکسیکو میں سیکنڈ ڈویژن کلب سنالوا کیلئے کوچنگ کر رہے ہیں میراڈونا نے ساتھ ہی کہا کہ وہ اگر ارجنٹینا کے کوچ ہوتے تو ہمیشہ کہتے کہ صرف میسی پر ہی بھروسہ نہیں کرو انہوں نے کہا کہ اگر میسی کو آپ اس طرح سے کھیلتے دیکھنا چاہتے ہیں جیسا آپ چاہتے ہیں تو ان سے قیادت واپس لے لیجیے عالمی کپ کے پہلے ناک آؤٹ راؤنڈ میں فرانس کے ہاتھوں ہارنے کے بعد سے میسی نے ارجنٹینا کے لیے تین دوستانہ میچوں میں بھی نہیں کھیلے ہیں اگرچہ دلچسپ ہے کہ گذشتہ ہفتے ہی برازیل کے عظیم فٹبالر پیلے نے پرتگال کے رونالڈو پر میسی کو اپنا پسندیدہ کھلاڑی مانا تھا